OpenLLM-France/wikimedia huggingface dataset:
# Laura Mañá Alvarenga

Laura Mañá i Alvarenga (Barcelona, 12 de gener de 1968) és una actriu, guionista i directora de cinema catalana. L'any 2005 va ésser nominada al Premi Butaca per la seva pel·lícula Morir a San Hilario. L'any 2012 la pel·lícula que havia dirigit, Clara Campoamor, la dona oblidada, va ser nominada als IV Premis Gaudí de l'Acadèmia del Cinema Català per al Gaudí a la millor pel·lícula per televisió.

## Filmografia
### Com a directora i guionista

* Frederica Montseny, la dona que parla (direcció), 2021.
* Concepción Arenal. La visitadora de cárceles (preproducció), 2012 - amb Rafa Russo, Blanca Portillo, Diana Gómez i Candela Fernández.
* Clara Campoamor, la dona oblidada (TV), 2011 - amb Elvira Mínguez, Antonio de la Torre Martín, Yolanda García Serrano i Rafa Russo.
* La vida comença avui, 2010 - amb Pilar Bardem, Rosa Maria Sardà, Lluís Marco, María Barranco, Montserrat Salvador i Sílvia Sabaté
* Ni dios, ni patrón, ni marido, 2009 - amb Daniel Fanego, Esther Goris i Joaquín Furriel
* Morir a San Hilario, 2005 - amb Lluís Homar, Ana Fernández, Ferran Rañé, i Juan Echanove
* Palabras encadenadas, 2003 - amb Darío Grandinetti, Goya Toledo, i Fernando Guillén
* Sexo por compasión, 2000 - amb Elisabeth Margoni, Álex Angulo, Pilar Bardem, i José Sancho
* Paraules, 1997 (curtmetratge) - amb Pep Molina, Joan Crosas, Susana Herrero, i Albert Trifol

### Com a actriu

* Cinema:
** Entre viure i somiar (2004)
** Romasanta (2004), de Paco Plaza
** Trece campanadas (2002), de Xavier Villaverde
** Nowhere (2002)
** Stand-by (2000)
** Cambio de rumbo (1998)
** Dobermann (1997)
** Libertarias (1996), de Vicente Aranda
** 75 centilitres de prière (1995)
** Pizza Arrabbiata (1995)
** Nadie hablará de nosotras cuando hayamos muerto (1995), d'Agustín Díaz Yanes
** La teta i la lluna (1994), de Bigas Luna
** La pasión turca (1994), de Vicente Aranda
** Ni un pam de net (1993)
** Un plaer indescriptible (1992), d'Ignasi P. Ferré
** Los mares del sur (1992), de Manuel Esteban
** Manila (1991), d'Antonio Chavarrías
** L'afer Lolita (1991)
* Televisió:
** "Strangers" (1 episodi, 1996)
** "Periodistas" (1 episodi, 1998)
** "Ellas son así" (1 episodi, 1999)
** "Mediterráneo" (7 episodis, 2000)
** "Robles, investigador" (1 episodi, 2001)
** "Cuéntame" (1 episodi, 2004)
** "De moda" (1 episodi, 2004)
** "Abuela de verano" (13 episodis, 2005)
** "Hospital Central" (6 episodis, 2006)
** "La Via Augusta" (7 episodis, 2007)
** Pacient 33 (2008)
** "Allò era vida!" (2 episodis, 2009)

## Referències

* ↑ «Llista de pel·lícules i persones nominades als IV premis Gaudí». Arxivat de l'original el 2012-02-11. [Consulta: 4 febrer 2012].
* ↑ «Laura Mañá» (en castellà). SensaCine. [Consulta: 12 novembre 2022].
* ↑ Lillo, Manuel. «Laura Mañà: «Cal que les dones formin part de la història»». ElTemps.cat, 08-03-2021. [Consulta: 8 març 2021].

## Enllaços externs

* Articles sobre Laura Mañá, a El País (castellà)
* Laura Mañá Alvarenga - Lloc web oficial
# Clipper (encenedor)

Clipper és la marca d'un tipus d'encenedor de gas, dissenyat per Enric Sardà, l'any 1959, i registrat per Flamagas. És una de les marques més importants i conegudes d'encenedors al món sencer. La majoria són produïts a Espanya, en una fàbrica prop de Barcelona, i la resta a Chennai (Índia) i a Xangai (Xina). El primer Clipper va ser creat el 1972 i actualment la producció ronda els 200 milions d'unitats per any. Els encenedors Clipper són habituals entre els col·leccionistes d'encenedors, pel fet que n'hi ha de diferents mides, dissenys i sèries.
Una altra gran avantatge de l'encenedor clipper és que és recarregable i té la pedra substituïble.

## Enllaços externs

* Web oficial
* Col·leccions de encenedors Clipper
# ¡Qué me dices!

¡Qué me dices! (¡QMD!) va ser un programa de televisió dedicat a l'actualitat de la premsa rosa, produït per Globomedia per a la cadena espanyola Telecinco, que ho va emetre del 27 de juliol de 1995 al 12 de juliol de 1998. Estava presentat per Belinda Washington (1963) i José Antonio Botella, Chapis (1960).

## Revista QMD

Arran de l'èxit de l'espai televisiu, en 1997 va sortir al mercat la revista setmanal ¡Qué Me Dices!, El corazón más divertido que, seguint l'esperit del programa, s'aproxima a l'actualitat del cor des d'una perspectiva més àcida i desenfada. Malgrat la desaparició del programa televisiu, la revista ha continuat publicant-se per Hachette Filipacchi. Dirigida per Javier Huerta des de 2000 al 2011, és un dels mitjans escrits de major difusió a Espanya (per sobre dels 250.000 exemplars setmanals, segons OJD) i també de major audiència, amb prop de 1,2 milions de lectors en la tercera ona de l'Estudi General de Mitjans de 2008. El 2018 tenia una difusió de 88.700 exemplars i uns 242.000 lectors. El 4 de desembre de 2021 amb el número 1290 finalitza la venda de la revista en els quioscos tot i que es continua distribuint amb el diari 'la Razón' fins al número 1293 de 25 de desembre de 2021 que és quan acaba d'editar-se en paper .

## Premis i nominacions
### 1995

* Premi TP d'Or 1995 al millor programa de varietats.

### 1996

* Premi TP d'Or 1996 al millor magazín
Nominació al TP d'Or a la millor presentadora per Belinda Washington.

### 1997

* Premi TP d'Or 1997 a la millor presentadora per Belinda Washington.

## Referències

* ↑ 24 años de '¡Qué me dices!': la revolución rosa que llegó con Belinda Washington y Chapis, Telecinco, 27 de juliol de 2019
* ↑ Los 5 bombazos de '¡Qué me dices!' con los que hizo en Telecinco historia del salseo rosa, Telecinco, 12 de juliol de 2018
* ↑ Qué fue de Chapis, el hombre a quien la televisión dio la vida y casi se la quita, EL Español, 6 d'octubre de 2018
* ↑ Web de la revista QMD
* ↑ Vicente sánchez, nuevo director de "qué me dices" Arxivat 2019-12-06 a Wayback Machine., La Información, 15 de novembre de 2011
* ↑ REVISTAS OJD 2007: El Corazón late, pero se resiente a prnoticias.com
* ↑ Revista ¡Qué me dices! Arxivat 2019-12-06 a Wayback Machine. a Hearst Espanya
# Saho

El saho és una llengua cuixítica parlada al migdia d'Eritrea i a la regió Tigre d'Etiòpia per més de 200.000 persones i que integra, juntament amb l'àfar, el grup saho-àfar, subdivisió del cuixític oriental de les Terres Baixes.
En el territori saho, limitat per la badia d'Arafali a l'est, les valls de Laasi Ghedé al sud i les Terres Altes eritrees a l'oest, hom hi diferencia quatre varietats dialectals principals: l'assaorta, l'irob (exclusivament etiòpic), el minifero i el toroa.

## Bibliografia

* Welmers, William E. (1952) "Notes on the structure of Saho", Word 8: 145-162.

## Enllaços externs

* Entrada Saho a l'Ethnologue
* Entrada Saho al Rosetta Project Arxivat 2008-04-09 a Wayback Machine.
# Laura Martínez

«Laura Martínez» té aquests significats:
* Laura Martínez Berenguer (Alacant, 1951), política valenciana
* Laura Martínez de Carvajal y del Camino (27 d'agost de 1869 - 24 de gener de 1941), oftalmòloga cubana
* Laura Martínez Aguado (1972 - 9 de setembre de 2016), periodista catalana
* Laura Martínez Portell (Mataró, 1970), advocada, mediadora i política catalana
* Laura Martínez Gonzalez (Vilanova del Camí, 29 de gener de 1999) futbolista catalana
# Chugwater

Chugwater és una població dels Estats Units a l'estat de Wyoming. Segons el cens del 2000 tenia 244 habitants.

## Demografia

Segons el cens del 2000, Chugwater tenia 244 habitants, 94 habitatges, i 64 famílies. La densitat de població era de 30,9 habitants/km².
Dels 94 habitatges en un 33% hi vivien nens de menys de 18 anys, en un 55,3% hi vivien parelles casades, en un 8,5% dones solteres, i en un 30,9% no eren unitats familiars. En el 26,6% dels habitatges hi vivien persones soles el 16% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,18.
Per edats la població es repartia de la següent manera: un 29,9% tenia menys de 18 anys, un 10,2% entre 18 i 24, un 21,7% entre 25 i 44, un 20,9% de 45 a 60 i un 17,2% 65 anys o més.
L'edat mediana era de 34 anys. Per cada 100 dones de 18 o més anys hi havia 111,1 homes.
La renda mediana per habitatge era de 23.750 $ i la renda mediana per família de 26.250 $. Els homes tenien una renda mediana de 24.688 $ mentre que les dones 17.917 $. La renda per capita de la població era de 10.609 $. Entorn del 27,9% de les famílies i el 30,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Chugwater». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 14 agost 2010].
* ↑ «Geographic Comparison Table- Chugwater». American Fact Finder. Oficina del Cens dels Estats Units, 12-01-2010.
# Hypophthalmus fimbriatus

Hypophthalmus fimbriatus és una espècie de peix de la família dels hipoftàlmids i de l'ordre dels siluriformes.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: Santarém i la conca del riu Negro.

## Referències

* ↑ Cuvier G., 1829. Le Règne Animal, distribué d'après son organisation, pour servir de base à l'histoire naturelle des animaux et d'introduction à l'anatomie comparée. Edition 2. Règne Animal (ed. 2) v. 2. i-xv + 1-406.
* ↑ BioLib (anglès)
* 1 2 FishBase (anglès)
* ↑ Ferreira, E.J.G., J. Zuanon i G.M. dos Santos, 1996. A list of commercial fish species from Santarém, State of Pará, Brazil. Naga ICLARM Q. 19(3):41-44.
* ↑ Ferreira, E.J.G., J.A.S. Zuanon i G.M. dos Santos, 1998. Peixes comerciais do médio Amazonas. Instituto Brasileiro do Meio Ambiente e dos Recursos Naturais Renováveis. 211p.
* ↑ Mérona, B. de i J. Rankin-de-Mérona, 2004. Food resource partitioning in a fish community of the central Amazon floodplain. Neotropical Ichthyology, 2(2):75-84.
# Xumikha (Kurgan)

* Per a altres significats, vegeu «Xumikha».
Xumikha (rus: Шумиха) és una ciutat de l'óblast de Kurgan, a Rússia. Es troba al vessant est dels Urals, a 133 km a l'oest de Kurgan, la capital de la província.
# Brittonia

Brittonia és una revista botànica trimestral revisada per experts, que publica articles sobre plantes, fongs, algues i líquens. Va començar la seva publicació des de 1931, porta el nom del botànic Nathaniel Lord Britton. Des de 2007, la revista ha estat publicada per Springer en nom de New York Botanical Garden Press, el programa de publicacions del Jardí botànic de Nova York. El subtítol actual és: "A Journal of Systematic Botany" ("Una revista de botànica sistemàtica"). Actualment, la revista es publica trimestralment, tant en paper com en una versió en línea. L'editor en cap és Benjamin M. Torke.
La revista publica articles de recerca que cobreixen tot el camp de la sistemàtica de la botànica, inclosa l'anatomia, la història de la botànica, la quimiotaxonomia, l'ecologia, la morfologia, la paleobotànica, la filogènia, la taxonomia i la fitogeografia. Cada número presenta articles de membres del personal del Jardí botànic de Nova York i la comunitat botànica internacional. La revista també conté opinions sobre llibres i anuncis.
Entre els científics que han publicat a la revista s'inclouen: Frank Almeda, Arne Anderberg, Fred Barrie, Dennis E. Breedlove, Brian Boom, Sherwin Carlquist, Armando Carlos Cervi, Alain Chautems, Thomas Bernard Croat, Arthur Cronquist, Thomas Franklin Daniel, Otto Degener, Laurence J. Dorr, Robert Dressler, Lynn Gillespie, Peter Goldblatt, Jean-Jacques de Granville, Walter Stephen Judd, Ellsworth Paine Killip, Robert Merrill King, Gwilym Lewis, Bassett Maguire, Lucinda A. McDade, John McNeill, Elmer Drew Merrill, Scott A. Mori, José L. Panero, Timothy C. Plowman, Ghillean Prance, Peter Raven, Harold E. Robinson, Laurence Skog, Erik Smets, Douglas E. Soltis, Pamela S. Soltis, Julian Alfred Steyermark, Fabio Augusto Vitta, Warren L. Wagner, Dieter Carl Wasshausen, Maximilian Weigend, Henk van der Werff i Scott Zona.

## Llista d'editors

* Benjamin M. Torke, 2016 fins a l'actualitat
* Lawrence M. Kelly, 2004–2015
* Jacquelyn A. Kallunki, 1991-1994
* Noel H. Holmgren, 1977–1990
* John T. Mickel, 1976–1977
* William Louis Culberson, 1975
* Paul A. Fryxell, 1972–1975
* John R. Reeder, 1967–1971
* Peter H. Raven, 1963–1964
* Rogers McVaugh, 1959–1963
* Harold William Rickett, 1957–1958
* diversos comitès editorials, 1931-1956

## Referències

* ↑ "Brittonia" al lloc web de Springer
* ↑ «NYGB Press Books & Journals. Brittonia» (en anglès). NYBG (New York Botanical Garden. [Consulta: 14 novembre 2020].
* ↑ Tiehm, Arnold «Index to the Authors and Their Papers in Volumes 1-38 (1931-1986) of Brittonia» (en anglès). Brittonia, 39, 1987, pàg. 460-507 [Consulta: 14 novembre 2020].

## Enllaços externs

* Descripció a Worldcat
* Descripció a IPNI
# Sant Joaquim d'Olivars

Sant Joaquim d'Olivars és una església del municipi de Sant Julià de Ramis (Gironès) protegida com a bé cultural d'interès local.

## Descripció

Té una capella d'una sola nau, de volta de canó, ara enfonsada, i absis semicircular. L'entrada és a l'oest i la llinda de la porta és bisellada i té una data inscrita (1633). A sobre hi ha un òcul de dues peces i dos incisions circulars de decoració i restes de l'Ave Maria. Clou la façana un campanar d'espadanya de dos forats, del qual només queden els pilars. Sembla que antigament la façana era a solana i ara hi ha un esbornac. La façana nord té tres contraforts posteriors.
L'interior té el sostre enfonsat i l'absis mig tapat pel pedruscall. Al costat de la façana nord hi ha dos arcs de punt rodó, així com restes de l'arrencada de la volta i d'una cornisa. Molta vegetació també. A l'absis hi ha restes de l'arrencada de la volta i d'una cornisa, així com forats on hi podia haver un baldaquí. Està realitzada amb carreus irregulars i de diferents materials. Hi ha restes romanes a l'absis (tegulae).
La llinda de la porta indica l'any 1633.
El 2021 el bisbat de Girona va cedir la propietat de la capella al municipi de Sant Julià de Ramis per no tenir els recursos necessaris per a la seva reconstrucció i manteniment.

## Referències

* 1 2 3 4 «Sant Joaquim d'Olivars». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 novembre 2015].
* ↑ 324cat. «El Bisbat de Girona cedeix tres ermites a municipis perquè no les podia mantenir», 02-12-2021. [Consulta: 3 desembre 2021].
# Lipovce

Lipovce és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1320.
# Chuichu

Chuichu (o'odham Ce:co) és una concentració de població designada pel cens al Comtat de Pinal a l'estat d'Arizona dels Estats Units d'Amèrica.

## Demografia

Segons el cens dels Estats Units del 2000, Chuichu tenia 339 habitants, 84 habitatges, i 74 famílies La densitat de població era de 52,1 habitants/km².
Dels 84 habitatges en un 44% hi vivien nens de menys de 18 anys, en un 36,9% hi vivien parelles casades, en un 35,7% dones solteres, i en un 11,9% no eren unitats familiars. En el 10,7% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,04 i el nombre mitjà de persones que vivien en cada família era de 4,26.
Per edats la població es repartia de la següent manera: un 39,5% tenia menys de 18 anys, un 11,2% entre 18 i 24, un 26,3% entre 25 i 44, un 18,3% de 45 a 60 i un 4,7% 65 anys o més.
L'edat mediana era de 24 anys. Per cada 100 dones de 18 o més anys hi havia 86,4 homes.
La renda mediana per habitatge era de 40.179 $ i la renda mediana per família de 42.143 $. Els homes tenien una renda mediana de 31.429 $ mentre que les dones 19.583 $. La renda per capita de la població era de 7.574 $. Aproximadament el 12,9% de les famílies i el 22,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Chuichu». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Chuichu». American Fact Finder. Oficina del Cens dels Estats Units, 12-01-2010.
# Hydromys neobritannicus

Hydromys neobritannicus és una espècie de mamífer rosegador de la família dels múrids. És endèmica de Papua Nova Guinea, on viu a altituds d'entre 0 i 500 msnm. El seu hàbitat natural són les zones humides de plana. Es desconeix si hi ha cap amenaça significativa per a la supervivència d'aquesta espècie. El seu nom específic, neobritannicus, significa 'neobritànic' en llatí.

## Referències

* ↑ Gerrie, R.; Kennerley, R. Hydromys neobritannicus. UICN 2016. Llista Vermella d'espècies amenaçades de la UICN, edició 2016, consultada el 16 gener 2018.
* ↑ Entrada «Hydromys» d'Animalia (en anglès).
# Xulme

Xulme o Ŝulme va ser rei de Sumer de la Dinastia Guti, que va regnar cap a finals del tercer mil·lenni aC. Segons la Llista de reis sumeris va regnar durant sis anys, va ser successor de Sarlabag i el va succeir Silulumeix o Elulmeix.

## Referències

* ↑ Jacobsen, Thorkild. The Sumerian king list. Chicago (Ill.): University of Chicago Press, 1973, p. 96.
* ↑ Cassin, Elena (et al.) (comp.). Los imperios del Antiguo Oriente I: del paleolítico a la mitad del segundo milenio. Madrid: Siglo XXI, 1979, p. 76. ISBN 8432300411.
# Bottom Up (empresa)

Bottom Up és una empresa desenvolupadora i publicadora de videojocs. La companyia s'ha especialitzat en videojocs de lluita (com el sumo). L'empresa ha creat i publicat videojocs per Nintendo Entertainment System, Super Nintendo, Nintendo 64, Game Boy, Game Boy Color, Dreamcast i Wonderswan games systems.

## Videojocs creats
### Nintendo Entertainment System

* Relics: Ankoku Yousai (1987)

### Super Nintendo

* BS Super Shogi Problem 1000 (1994)
* Super Trump Collectrion (1995)
* Sugoroku Ginga Senki (1996)
* Super Trump Collection 2 (1996)
* Vs. Collection (1996)

### Nintendo 64

* 64 Oozumou (1997)
* 64 Trummp Collection: Alice no Waku Waku Trump World (1998)
* 64 Oozumou 2 (1999)
* Onegai Monster (1999)

### PlayStation

* Doki Doki On Air (1998)
* Doki Doki On Air 2 (1999)

### Dreamcast

* Coaster Works (1999)
* Golf Shiyouyou Course Data Collection Survival Pack (1999)
* Let's Play Golf (1999)
* Tee Off Golf (2000)

### Wonderswan

* Trump Collection (1999)

### Game Boy

* Pocket Mahjong (1997)
* Trump Collection (1997)
* Pocket Bass Fishing (1998)
* Pocket Shogi (1998)
* Pocket Golf (1998)

### Game Boy Color

* Pocket Color Block (1998)
* Pocket Hanafuda (1999)
* Super Real Fishing (1999)
* Grand Duel (1999)
* Pocket Color Mahjong (1999)
* Pocket Color Billiard (1999)
* Pocket Tokara Toranpu (2000)
* Snobo Champion (2000)

## Videojocs publicats
### Nintendo Entertainment System

* Relics: Ankoku Yousai (1987)

### Super Nintendo

* BS Super Shogi Problem 1000 (1994)
* Super Trump Collectrion (1995)
* Sugoroku Ginga Senki (1996)
* Super Trump Collection 2 (1996)
* Vs. Collection (1996)

### Nintendo 64

* 64 Oozumou (1997)
* 64 Trummp Collection: Alice no Waku Waku Trump World (1998)
* 64 Oozumou 2 (1999)
* Onegai Monster (1999)

### PlayStation

* Doki Doki On Air (1998)
* Doki Doki On Air 2 (1999)

### Dreamcast

* Golf Shiyouyou Course Data Collection Survival Pack (1999)
* Let's Play Golf (1999)
* Tee Off Golf (2000)

### Wonderswan

* Trump Collection (1999)

### Game Boy

* Pocket Mahjong (1997)
* Trump Collection (1997)
* Pocket Bass Fishing (1998)
* Pocket Shogi (1998)
* Pocket Golf (1998)

### Game Boy Color

* Pocket Hanafuda (1999)
* Super Real Fishing (1999)
* Grand Duel (1999)
* Pocket Color Mahjong (1999)
* Pocket Color Billiard (1999)
* Pocket Tokara Toranpu (2000)
* Snobo Champion (2000)
# Saleu Bas

Saleu Bas (en llatí Saleius Bassus) va ser un poeta èpic romà, contemporani d'Estaci, que va viure al segle i.
Quintilià descriu el seu geni dient: "vehemens et poeticum fait nee ipsum senectute maturum". Les últimes paraules són obscures, però probablement signifiquen que va morir jove, abans que les seves habilitats maduressin amb els anys. Juvenal l'anomena "tenuis Saleius" (potser "el clar Saleu"), i el fa membre d'una de les bandes de literats formada per gent pobre i sofrent, que el satíric deplora afligit. Però després la seva situació es va veure alleugerida gràcies a la liberalitat de Vespasià.
Probablement cap de les seves obres s'ha conservat, encara que existeix un panegíric en 261 hexàmetres heroics, sobre un cert Calpurni Pisó, de tema i d'autor incerts, atribuït a Virgili, a Ovidi, a Estaci, i molt sovint a Lucà. Sembla però que l'obra es pot atribuir a Saleu Bas, ja que l'obra podria fer referència a Gai Calpurni Pisó, el líder de la conspiració contra Neró, i per les al·lusions que fa l'escriptor dins del poema al seu origen humil i a la seva pobresa de mitjans.

## Referències

* ↑ Smith, William (ed.). Dictionary of Greek and Roman Biography and Mythology. Vol.I. Londres: Walton and Maberly, 1841, p. 473.
# Leedey

Leedey és un poble dels Estats Units a l'estat d'Oklahoma. Segons el cens del 2000 tenia 345 habitants.

## Demografia

Segons el cens del 2000, Leedey tenia 345 habitants, 164 habitatges, i 105 famílies. La densitat de població era de 341,6 habitants per km².
Dels 164 habitatges en un 22% hi vivien nens de menys de 18 anys, en un 57,3% hi vivien parelles casades, en un 6,1% dones solteres, i en un 35,4% no eren unitats familiars. En el 33,5% dels habitatges hi vivien persones soles el 18,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,1 i el nombre mitjà de persones que vivien en cada família era de 2,67.
Per edats la població es repartia de la següent manera: un 18% tenia menys de 18 anys, un 6,7% entre 18 i 24, un 22,9% entre 25 i 44, un 26,7% de 45 a 60 i un 25,8% 65 anys o més.
L'edat mediana era de 47 anys. Per cada 100 dones de 18 o més anys hi havia 81,4 homes.
La renda mediana per habitatge era de 21.667 $ i la renda mediana per família de 33.125 $. Els homes tenien una renda mediana de 23.438 $ mentre que les dones 14.375 $. La renda per capita de la població era de 17.151 $. Entorn del 18,2% de les famílies i el 19,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Leedey». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Leedey». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Hydrophis melanocephalus

Hydrophis melanocephalus és una espècie de serp de la família Elapidae. Viu en els oceans tropicals, especialment en l'Índic i en l'oest de l'oceà Pacífic. És descendent de les serps terrestres d'Austràlia, evolucionant a rèptils aquàtics.

## Referències

* ↑ Reptile Database
# Cadme de Milet el Jove

Cadme de Milet el Jove (en llatí Cadmus, en grec antic Κάδμος) fou un historiador grec.
Només el menciona Suides que diu que era fill d'Arquelau, un altre historiador grec. No en dona l'època ni cap detall biogràfic i només diu que va escriure dues obres, una sobre la història de l'Àtica, en 16 llibres i la segona sobre els patiments de l'amor, en 14 llibres.

## Referències

* ↑ 2.Cadmus a: William Smith (editor), A Dictionary of Greek and Roman biography and mythology. Vol. I. Boston: Little, Brown & Comp., 1867, p. 525